নবদ্বীপে উদ্ধার শতাধিক ভোটার কার্ড, শুরু রাজনৈতিক তরজা

নদিয়া: রাজ্যজুড়ে চলছে এসআইআরের কাজ। এই পরিস্থিতিতে মঙ্গলবার নবদ্বীপ প্রতাপনগর হাসপাতাল (Nabadwip General Hospital in Pratapnagar) রোড এলাকা থেকে উদ্ধার হল প্রচুর ভোটার কার্ড (Voter Cards Recovered)। যেই এলাকা থেকে ভোটার কার্ডগুলি উদ্ধার হয়েছে, তা পরিত্যক্ত জায়গা। ঘটনায় ব্যাপক চাঞ্চল্য ছড়িয়েছে এলাকায়। বিজেপির দাবি এর সঙ্গে জড়িত তৃণমূল, পাল্টা অভিযোগ অস্বীকার তৃণমূলের শুরু রাজনৈতিক তরজা।

এসআইআর নিয়ে এমনিতেই উত্তপ্ত হয়ে রয়েছে রাজ্যের রাজনীতি। এই অবহে নবদ্বীপ শহরে প্রতাপনগর হাসপাতাল রোড এলাকার পরিত্যক্ত জায়গায় উদ্ধার অসংখ্য ভোটার কার্ড। খবর পেয়ে ঘটনাস্থলে যায় নবদ্বীপ থানার পুলিশ। স্থানীয়দের অভিযোগ, পরিত্যক্ত জায়গায়ে সমস্ত কার্ড পড়ে আছে। উদ্ধার হওয়া ভোটার কার্ডগুলির মধ্যে বেশ কয়েকটিতে স্থানীয় বাসিন্দাদের নাম লেখা। স্থানীয় এলাকার বাসিন্দাদের বাড়িতে ভোটার কার্ড থাকা সত্ত্বেও রাস্তায় পাওয়া গেল তাদেরই ভোটার কার্ড। আর এই ঘটনাকে কেন্দ্র করে এলাকায় ছড়ায় চাঞ্চল্য। স্থানীয় বিজেপি নেতৃত্বর দাবি, এই ঘটনার সঙ্গে তৃণমূল জড়িত। বাংলায় এসআইআর হওয়ার পর থেকেই বিজেপি বারবার বলেছিল ভোটার বেরোবে তার জলজ্যান্ত উদাহরণ নদিয়ার নবদ্বীপের ঘটনা। এলাকারই চার নম্বর পাঁচ নম্বর ওয়ার্ডের বেশিরভাগ মানুষের ভোটার কার্ড পুরনো এবং নতুন ভোটার কার্ড পাওয়া গেল।

আরও পড়ুন: দক্ষিণবঙ্গে ফের হাওয়া বদল, নিম্নচাপে পরিণত ঘূর্ণিঝড় ‘দিতওয়ার’

বিজেপির আরও দাবি, ওই এলাকারই চার নম্বর পাঁচ নম্বর ওয়ার্ডের বেশিরভাগ মানুষের পুরনো এবং নতুন ভোটার কার্ড পাওয়া গিয়েছে। এর থেকেই বোঝা যায় তৃণমূল ভয় পেয়েছে, আর যেই ঘটনা সামনে এসেছে পুলিশ এসেছে তদন্ত করে দেখুক আর এই ঘটনার জবাব পুরসভার চেয়ারম্যান বিমান কৃষ্ণ সাহাকে দিতে হবে। যদিও তৃণমূলের ওপর তোলা সমস্ত অভিযোগ অস্বীকার করেছে রানাঘাট দক্ষিণ সাংগঠনিক জেলা তৃণমূল কংগ্রেসের যুব সভাপতি তথা রানাঘাট দক্ষিণের তৃণমূল বিধায়ক মুকুটমনি অধিকারী। তিনি জানান নবদ্বীপের পূর্ণভূমিতে বিগত দিনে তৃণমূলের জয়জয়কার হয়েছে আগামী ২৬ ও তাই হবে যেহেতু বিজেপির সেখানে কোন মাটি নেই তাই অর্বাচীনের মত মিথ্যে কথা বলে তৃণমূলকে কালিমালিপ্ত করার চেষ্টা করছে। নবদ্বীপের পরিত্যক্ত এলাকায় কী ভাবে ভোটার কার্ডগুলি এল তা এখনও জানা যায়নি। কে বা কারা এই কার্ডগুলো ফেলল, কেন ফেলল এবং এর পিছনে কী কারণ রয়েছে—সব কিছুর তদন্ত শুরু করেছে নবদ্বীপ থানার পুলিশ।

অন্য খবর দেখুন